**Kuulmispuudega laste laager, II vahetus
RUMMUSAARES 30. juuli ‒ 4. august 2024**



Hea lapsevanem!

Ootame **9‒18 aastasi kuulmispuudega lapsi** ja õdesid-vendi Rummusaare laagrisse **30. juulist ‒ 4. augustini**. Laagri korraldaja on EKLVL.

Kavas on nii nagu varasematel aastatel palju sportlikku tegevust, mängud, meisterdamine, joonistamine; filmiõhtud ja muinasjutud, kindlasti ka pidu 😊.

Kasutame eesti keelt ja eesti viipekeelt.

Lapsevanema omaosalus laagri eest on **100 eurot**.

**Registreerimine kuni 15. juulini**. Palun arvestada, et **kohtade arv on piiratud**. Kui kohad täis, siis rohkem lapsi kahjuks võtta ei saa ja lõpetame registreerimise. Laagrikoha saavad lapsed selle alusel, mis järjekorras osalustasu on makstud.

Küsimuste korral võtke julgelt ühendust: eklvl.laager@gmail.com

Palun täitke ankeet, digiallkirjastage ja saatke see aadressil eklvl.laager@gmail.com

Laagri tasu **100 eurot** tuleb maksta **hiljemalt 15. juuliks 2024**.

Makse saaja on **EKLVL,** arveldusarve **EE642200221001115854.**

Kui soovite saada omavalitsuse toetust laagri omaosaluse tasumisel, siis pöörduge palun otse oma elukohajärgse omavalitsuse sotsiaalosakonna poole.

**Buss Rummusaarde** väljub 30. juulil kell 10 Pelgulinna Selveri parklast, Sõle 51.

Kes toob oma lapse ise laagrisse, on Rummusaarde oodatud kell 12.

Tagasi Tallinnasse jõuavad lapsed 4. augustil kell 12, samuti Pelgulinna Selveri parklasse.

Ees on ilus suvi! Rummusaare ootab!